אם נדמה לכם שמזכירות זה מקצוע זניח הדורש השכלה בינונית ומטה, אז טעיתם. מקצוע המזכירות כיום הוא לא מה שהיה פעם וממזכירות נדרשים כישורים הכוללים, התנסחות בעל פה ובכתב, הכרת תוכנות אופיס במחשב כגון עיבוד תמלילים WORD, אינטרנט, מצגת POWER POINT, גיליון אלקטרוני EXCELL. חלק מהמזכירות הבכירות נדרשות לדעת שיווק, מכירות, יחסי עבודה, ניהול חשבונות וכד'.
המזכירה אחראית הדפסות מכתבים ומסמכים, מענה על טלפונים, טיפול בענייני דואר ובנק, ניהול משרד, ניהול עניינים לוגיסטיים בארגון ועוד. ברבים מהתפקידים עליה להגדיל ראש ולהיות חלק מהצוות הניהולי שיודע כל פרט בארגון.
מזכירה רפואית - מטרת הלימודים היא הכשרת התלמידות לעבודה כמזכירות רפואיות במוסדות רפואיים כגון: בתי חולים, מרכזים רפואיים, קליניקות פרטיות ועוד.
מזכירה משפטית - מזכירות שעובדות במשרדי עורכי דין או בלשכות משפטיות. הלימודים כוללים את הנושאים הבאים: המערכת המשפטית בישראל.
מזכירות ביטוח - מטרת הלימודים היא הכשרת התלמידות לעבודה כ-מזכירות ביטוח במשרדי סוכני וחברות ביטוח והקניית ידע וכלים חשובים בנושאי הביטוח והטיפול בתביעות.
קורס מזכירות מתקיים בין 4 ל-7 חודשים. תנאי הקבלה לקורס הם 12 שנות לימוד ונושאי הקורס הם: מערכת הפעלה Windows, Word מעבד תמלילים (כולל עיצוב ניירת, טפסים, הזמנות, כרטיסי ביקור, עלונים).Excel גיליון אלקטרוני, מורחב, Power Point, עיצוב מצגות ממוחשבות, אינטרנט (Internet Explorer), ניהול יומן ודואר אלקטרוני, פרסום מכוון, שימוש ב-E-Commerce (מסחר אלקטרוני), אנגלית עסקית ועוד.
קורס מזכירה רפואית - מנהל וארגון, שרותי בריאות, רפואה, מתן שירות ללקוח, רישום ודיווח, סודיות ואתיקה, ניהול משרד רפואי, כתיבה מנהלית, משרד ממוחשב, הדגמת תוכנות מחשב לניהול מרפאה ועוד.
קורס מזכירה משפטית - דיני חוזים ומכר, דיני קניין, דיני נזיקין, דיני תאגידים, דיני עבודה, דיני עונשין, אכיפת החוק, משרד עורך דין ממוחשב - מבוא ו-הכרת המחשב, הכרת תוכנות ייחודיות למשרדי עורכי דין, עיבוד תמלילים, תכתובת עסקית (טפסים מסמכים משפטיים), רישום פרוטוקולים, הכרת מינוחים באנגלית משפטית, התיקייה המשפטית הכרת מאגרי משפט ממוחשבים, ההלת חשבונות, ארגון וניהול ועוד.
קורס מזכירות ביטוח - מהו ביטוח, מבנה חברת ביטוח והיכרות עם דו"חות, סוכן הביטוח תפקידו ומעמדו, תפקידי המפקח על הביטוח, סוגי פוליסות, ביטוחי רכב, דירה, חבויות ותאונות אישיות, חיים, בריאות, חו"ל, עסק, הכנת הצעות מחיר, הגשת תביעה לצד ג' , תביעות רכב, רכוש - אישורים, טפסים, תהליכים, שירות ללקוח ועוד.
את הלימודים ניתן לרכוש בבתי ספר למקצועות הניהול והמזכירות, בבתי ספר להסבה והכשרה מקצועית ובמכללות פרטיות.
התעודה המוענקת בסיום הלימודים היא תעודת גמר במזכירות רפואית או מזכירות משפטית או מזכירה בכירה מטעם בית הספר ומטעם משרד העבודה.
מזכירות רפואיות עובדות לאחר סיום הלימודים בכל תחומי הפעילויות של השיותים הציבוריים והפרטיים העוסקים בתחום הבריאות: בתי חולים, מרפאות, מעבדות רפואיות, קליניקות פרטיות, חברות ועסקים המספקים שירותים חומרים ומוצרים לבתי החולים, בתי מרפא.
בוגרות קורסי מזכירות משפטית יכולות לעבוד בסיום לימודיהן במשרדי עורכי דין, בתי משפט, ספריות משפטיות, פקולטות למשפטים, פרקליטות, משרדי יועצים משפטיים במגזר הציבורי וכד'.
בוגרות קורסי מזכירות ביטוח יכולות לעבוד בסיום לימודיהן בחברות ביטוח ובמשרדי סוכנויות ביטוח.
בוגרות קורסי מזכירות רגילה משתלבות לאחר הלימודים במשרדים פרטיים בכל התחומים, משרדים במגזר הציבורי, ארגונים, מפעלים, בתי ספר, מזכירת מנכ"ל, מזכירת לשכה.
שכר מזכירה מתחילה הוא כ-4,300 שקלים בחודש. מזכירה בכירה, מזכירה רפואית או מזכירה משפטית מרויחות כ-5500 שכר התחלתי.
בעמוד זה נמצאים 7 מסלולי לימוד בתחום קורס מזכירות , ב-3 מוסדות לימוד ברחבי הארץ. מעוניין בקורס מזכירות אך מבולבל? לא יודע במה לבחור?